പിഎസ്സി റാങ്ക് പട്ടിക : ഒഴിവിന് ആനുപാതികമാക്കും റാങ്ക് ലിസ്റ്റ്: മുഖ്യമന്ത്രി തിരുവനന്തപുരം ഒഴിവിന് ആനുപാതികമായി മാത്രം പിഎസ്സി റാങ്ക് ലിസ്റ്റിറക്കുന്നത് പരിഗണിക്കുമെന്ന് മുഖ്യമന്ത്രി പിണറായി വിജയന് പറഞ്ഞു. ഇതിനായി സംവരണതത്ത്വം പാലിച്ച് ശുപാര്ശ സമര്പ്പിക്കാന് ജസ്റ്റിസ് ദിനേശന് കമീഷനെ നിയമിച്ചു. പ്രതീക്ഷിത ഒഴിവിന്റെ അഞ്ചിരട്ടിവരെ ഉദ്യോഗാര്ഥികളെ ഉള്പ്പെടുത്തിയാണ് റാങ്ക് ലിസ്റ്റ് തയ്യാറാക്കുന്നത്. എന്നാല്, ലിസ്റ്റില് ഉള്പ്പെടുന്നവര്ക്കെല്ലാം നിയമനം ലഭിക്കില്ല. ലിസ്റ്റിന്റെ കാലാവധിക്കുള്ളില് റിപ്പോര്ട്ട് ചെയ്യുന്ന മുഴുവന് ഒഴിവിലും നിയമനം നടത്തുകയാണ് സര്ക്കാര് നയം. ഒഴിവ് കൃത്യമായി ഓണ്ലൈനില് റിപ്പോര്ട്ട് ചെയ്യാന് എല്ലാ നിയമനാധികാരികള്ക്കും കര്ശന നിര്ദേശം നല്കിയിട്ടുണ്ട്. പിഎസ്സി നിയമന വിവരങ്ങളുടെ ലഭ്യതയും ഉറപ്പുവരുത്തും. ഇതിനായി വകുപ്പിലും സ്ഥാപനത്തിലുമുള്ള തസ്തിക, ജോലി ചെയ്യുന്നവര്, വിരമിക്കല് തീയതി, അവധി തുടങ്ങിയ വിവരം വെബ്സൈറ്റില് പ്രസിദ്ധീകരിക്കുന്നത് പരിശോധിക്കുമെന്നും മുഖ്യമന്ത്രി നിയമസഭയില് പറഞ്ഞു.